Erilaisia nostureita varikolla Ranskassa
Vuokranosturi joulukuussa 2013
**Koneiden vuokraus** on yritystoimintaa, jossa vuokrataan koneita ja laitteita sovittua korvausta vastaan.

Suomalaisista konevuokraamoista Cramo (entinen Rakentajain Konevuokraamo) ja Ramirent kuuluivat 2006 Euroopan kymmenen suurimman konevuokraamon joukkoon. Muut alan suomalaisyritykset toimivat lähinnä kotimaassa. Vuonna 2011 Cramo ja Ramirent olivat muutamassa vuodessa nousseet liikevaihdolla mitaten Euroopan kolmen suurimman konevuokraamon joukkoon. Vain ranskalainen Loxam oli suomalaisia suurempi vain niukasti. Vuonna 2016 perustettu Renta Group laajeni kesällä 2018 myös Ruotsiin. Markkinoilla on kaksi - kolme suurta, muutama keskisuuri ja useita pieniä toimijoita.

Enemmistö konevuokraamojen asiakkaista on rakennusteollisuudessa. Pohjoismaissa yritykset käyttivät vuoden 2006 tienoilla 30-40 prosenttisesti vuokrattuja koneita, ja määrän ennustettiin kasvavan 60 prosentin tasolle. Itä-Euroopassa sen sijaan yritykset turvautuivat vuokrakoneisiin alle 10 prosentissa tapauksista.

Vuokrausmarkkinat
-----------------

Vuonna 2005 konevuokrauksen markkinoiden arvo Euroopassa oli 12-13 miljardia euroa ja Suomessa noin 200 miljoonaa euroa. Alaa pidettiin kasvualana Itä-Euroopan korjaus- ja uudisrakentamisen ansiosta.

Rakennuskoneiden vuokraustoiminnan kehitys oli vuoteen 2009 asti nopeaa ja vasta vuodesta 2011 lähtien uudelleen vakaata. Vuokraustoiminnan arvo vuonna 2012 oli 600 miljoonaa euroa, vuonna 2013 arvo oli 610 miljoonaa euroa ja vuonna 2014 arvo oli reilut 620 miljoonaa euroa.

Vuokrauksen liikevaihto asiakasryhmittäin 2014 (tutkimuslaitos Forecon 12/2015)

* talonrakentaminen 38 %
* korjausrakentaminen 25 %
* teollisuus 12 %
* infrarakentaminen 11 %
* palvelut 7 %
* kuluttajat 5 %
* julkiset 4 %

Toimiala kasvoi sadalla miljoonalla eurolla viidessä vuodessa 2012—2017.

Vuokrakoneiden penetraatio oli Suomessa vuonna 2015 noin 45 prosenttia, ja kasvupotentiaalista kertoi se, että esimerkiksi YIT:llä oli toistaiseksi runsaasti omaa kalustoa. Vuonna 2015 Ramirent kasvatti Suomessa liikevaihtoaan 160 miljoonaan euroon. Cramo synnytti vuonna 2015 Suomessa 111 miljoonan euron liikevaihdon, ja suurten bisnes kasvoi 5-6 prosentin tahtia.

Rakentamisen kalustovuokrauksen arvo nousi vuonna 2016 yli 670 miljoonaan euroon. Vuonna 2017 konevuokraustoiminnan arvo oli tutkimuslaitos Foreconin mukaan 720 miljoonaa euroa. Vuonna 2018 vuokrattavien koneiden käyttö yleistyi ja penetraatio markkinoilla oli toukokuussa 2018 noin 49 % konekäytöllä mitattuna. Kaikki koneryhmät olivat kasvussa, mutta erityisesti kasvua oli ajanut telineiden ja suojauskaluston lisääntyminen.

Lähteet
-------

1. 1 2  Uudelle RK:lle lentävä lähtö, Kauppalehti Vip 2.10.2006
2. ↑  Matti Kankare: Konevuokraamojen paniikki hellitti *Talouselämä*. Viitattu 20.8.2018.
3. ↑  Kalle Puttonen: Lahtelaisjohtoinen konevuokraamo laajenee jälleen Ruotsissa *ESS.fi*.  6.7.2018. Viitattu 20.8.2018.
4. 1 2 3  Kauppalehti: Uusi toimija myllää konevuokrausalaa | Kauppalehti *Uusi toimija myllää konevuokrausalaa | Kauppalehti*. Viitattu 20.8.2018.
5. ↑  Kalle Puttonen: Kolmas suuri rakennuskonevuokraukseen - lahtelainen johtaa Ramirentin ja Cramon haastajaa *ESS.fi*.  20.4.2016. Viitattu 20.8.2018.
6. ↑  Konevuokraamo otti jättiloikan länteen, Talouselämä 19.10.2005 (Arkistoitu – Internet Archive)
7. ↑  Rakennuskoneiden vuokramarkkinat notkahtavat kuluvana vuonna - ensi vuonna markkinat kääntyvät taas kasvuun *www.vtt.fi*. Viitattu 20.8.2018.
8. ↑  Rakennuskonevuokraus jatkaa kasvuaan - Koneporssi.com *www.koneporssi.com*. Viitattu 20.8.2018.
9. ↑  Rakennuskoneiden vuokramarkkinat ennallaan, piristymistä odotetaan ensi vuonna – rakennuskoneiden vuokrausaste kasvussa — Tekninen *Tekninen*.  25.5.2015.  Arkistoitu 20.8.2018. Viitattu 20.8.2018.
10. ↑  Risto Malin: Vuokrakoneet syrjäyttävät rakentajien omia koneita – "Työmailla seisoo kalustoa joutilaana" *Talouselämä*. Viitattu 20.8.2018.
11. ↑  Rakennuskonevuokraus kasvaa kovaa vuosina 2016 ja 2017 | Rakennuslehti *Rakennuslehti*.  8.12.2016. Viitattu 20.8.2018.
12. ↑  Forecon: Rakennussuhdanne kääntyy ensi vuonna - jälkisyklisyys konevuokrauksen ajurina | Inderes: Osakeanalyysit, mallisalkku, osakevertailu & aamukatsaus *www.inderes.fi*. Viitattu 20.8.2018.